ЉУБОМИР ЗУКОВИЋ

А

кадемик проф. др Љубомир Зуковић рођен је 5. марта 1937. године у Глибаћима код Пље­ваља. На Фи­ло­зоф­ском факултету у Београду за­вршио је сту­дије ис­то­ри­је југословенске и свјет­ске књижевности, 1961. го­дине. На истом факул­тету ма­гистрирао је 1963. го­ди­не одбраном тезе *Ву*­*ков пе­вач Старац Милија*.По од­слу­жењу вој­ног рока, годи­ну дана је предавао предмете Тео­ри­ја књи­­жев­ности и Савре­мена југословенска књи­­­же­вност на Педагошкој ака­демији у Никшићу. Након тога, иза­бран је за аси­стента за предметНародна књи­­жев­ност на Фило­зофском факултету у Сараје­ву. Школ­ску 1967/68. годину провео је на сту­дијском бо­рав­ку на Сло­бо­дном универзитету у Западном Бер­ли­ну и на Балкано­ло­шком институту код професора Н. Рајтера, а курс ње­мач­ког језика за­вршио је на Гетеовом институту. Докторску дисертацију *Вукови са­радници из Црне Горе* одбранио је на Филолошком факултету у Београду, 1971. године. Као гост-до­цент, школске 1972/73. године, држао је предавања из области исто­рије српске књи­жев­ности на Славистичкој катедри Универзитета у Манхајму.

На матичном, Фило­зофском факултету у Сараје­ву, гдје је биран за ван­ред­ног, а потом и за ре­дов­ног професора, двије године (1973/74. и 1974/75) оба­вљао је и дужност про­де­кана за наставу. Исто толико био је и предсједник Друштва на­ставника српско­хрватског језика и књижевности СРБиХ. Годину да­на био је предсједник југословенског Међународног славистичког центра (МСЦ). Историју југо­сло­венске књижевности предавао је у Ман­хајму, Хај­дел­бергу, Ерлангену, Дарм­штату и Кијеву.

Послије првих вишестраначких избора именован је за замјеника министра за об­разовање, науку, културу и физичку културу у Влади СРБиХ. На тој дуж­ности био је све до избијања одбрамбено-отаџбинског рата (1992–1995). Од почетка ра­та па до краја 1995. године обављао је дужност министра за об­ра­зо­ва­ње, науку, културу и спорт у Влади Републике Српске, а до из­два­јања Ми­нис­тарства вјера, водио је и послове тога ресора. Потом је биран за министра без портфеља, а истовремено је држао наставу на Филозофском факултету у Срп­ском (Источном) Сарајеву. Од 1998. до 2001. године био је амбасадор БиХ у Атини, а након тога, до пензионисања, предавао је пред­ме­те Народна књижевност и Историја српске кул­ту­ре на Филозофском фа­кул­те­ту у Источном Сарајеву.

За дописног члана Академије наука и умјетности Републике Српске иза­бран је 27. јуна 1997, а за редовног 21. јуна 2004. године. Потпредсједник је ове институције од 2004. године. Предсједава Одбору за књижевност при Ака­демијином Одјељењу књижевности и умјетности. Члан је Уређивачког од­бо­ра *Енциклопедије Репу*­*блике Српске*, Извршног одбора Уређивачког одбора, Централне редакције и уредник Стручне редакције за књижевност.

Књижевношћу се бави на вишеструк начин, а посебну пажњу посвећује од­носу између усмене и писане књижевности, као и односу између историје и поезије кад је у питању епска пјесма. Од гимназијских дана објављује пје­сме и приповијетке, и то његово бављење умјетничком књижевношћу на овај на­чин траје непрестано. Ипак, претежни дио његовог бављења књи­жев­ношћу отпада на стручне и научне радове, састављање избора и антологија, хре­сто­матија, читанки и критичких издања.

До 2018. објавио је сљедеће књиге: *О нашем усменом пјесништву*, Сара­јево 1985; *Народни еп о Марку Краљевићу*, Београд 1985; *Караџићев са*­*рад­ник поп Вук Поповић*,Београд 1987; *Стазама усмености*, Никшић 1988; *Ву­ко­ви певачи из Црне Горе*,Београд 1988; *У народном духу*, Тузла 1989; *Срп­ска и хрватска народна епика*, Сарајево 1991; *Историјски краљ Марко и епски Краљевић Марко*,Бања Лу­ка 1995; *Путовође и путокази*,Срп­­ско Са­ра­је­во 1996; *Српска је рођена*,Српско Са­­­ра­јево 1996; *Умовање и при*­*по*­*ве*­*дање на­родно*,Српско Сарајево 1997; *Српске народне песме*,Срп­ско Сара­јево 1998; *Народне песме о Првом српском устанку*,Српско Сарајево 2004; *У ду­хов­ном завичају*,Источно Са­рајево 2006; *И на небу и на земљи*,Бања Лука 2008; *Семе распре проклијало*, Бања Лука 2010; *Неспокојни покојник и друге приче*,Бијељина 2012; *Еп гуслара о Великом рату*,БањаЛука 2014; *Убеђења и убеђивања*, Бачка Паланка 2014; *Расходовани људи*, Подгорица 2017; *Вукови пјевачи из Босне и Херцеговине*,Београд–Бијељина 2017.